Ítök Vesturlands aukast í ríkisstjórn Íslands Þegar ríkisstjórn Geirs Hilmars Haarde tók við völdum á fimmtudaginn fjölgaði Vestlendingum í stjórninni . Fyrir var Sturla Böðvarsson sem gegnt hefur embætti samgönguráðherra frá árinu 1999 . Hann var fæddur í Ólafsvík árið 1945 og ólst þar upp . Hann var sveitarstjóri og síðar bæjarstjóri í Stykkishólmi á árunum 1974 - 1991 er hann tók sæti á Alþingi . Við embætti félagsmálaráðherra tók Magnús Stefánsson sem var fæddur í Reykjavík árið 1960 . Hann ólst upp í Ólafsvík . Hann var sveitarstjóri í Grundarfirði á árunum 1990 - 1995 er hann tók fyrst sæti á Alþingi . Sitja því tveir fulltrúar Ólafsvíkur í ríkisstjórn Íslands . Þriðji maðurinn sem telja verður til Vestlendinga í ríkisstjórn Geirs H. Haarde er Jón Sigurðsson iðnaðar - og viðskiptaráðherra . Hann er fæddur í Kollafirði á Kjalarnesi árið 1946 . Hann var rektor á Bifröst á árunum 1981 - 1991 og í hans tíð var skólanum breytt í sérskóla á háskólastigi . Í fyrsta hópnum sem hóf nám í skólanum eftir að hann breyttist í háskóla var einmitt Magnús Stefánsson sem áður er getið . Ekki sakar í þessu samhengi að rifja upp að Guðni Ágústsson landbúnaðarráðherra er búfræðingur frá Hvanneyri . Nú svo má heldur ekki gleyma því að forsætisráðherrafrúin Inga Jóna Þórðardóttir er eins og allir vita Skagamaður .